สุภาพบุรุษจุฑาเทพ (ละครโทรทัศน์)

สุภาพบุรุษจุฑาเทพ เป็นละครโทรทัศน์ทางสถานีวิทยุโทรทัศน์ไทยทีวีสีช่อง 3 ที่สร้างขึ้นเพื่อเฉลิมฉลองครบรอบ 43 ปีของสถานี โดยดัดแปลงมาจากนวนิยายชื่อเดียวกัน ประพันธ์โดย ณารา, ร่มแก้ว, เก้าแต้ม, ซ่อนกลิ่น และแพรณัฐ

ควบคุมการผลิตโดย ยศสินี ณ นคร, สมจริง ศรีสุภาพ, ธิติมา สังขพิทักษ์, ธัญญา วชิรบรรจง และ ฉัตรชัย เปล่งพานิช และกำกับการแสดงโดย กฤษณ์ ศุกระมงคล, สมจริง ศรีสุภาพ, ยุทธนา ลอพันธ์ไพบูลย์, พงษ์พัฒน์ วชิรบรรจง และ ฉัตรชัย เปล่งพานิช

ละครชุดสุภาพบุรุษจุฑาเทพออกอากาศทุกวันศุกร์-อาทิตย์ เวลา 20:15 - 22:45 น. เริ่มออกอากาศตั้งแต่วันที่ 15 มีนาคม พ.ศ. 2556 – 7 กรกฎาคม พ.ศ. 2556 และได้นำมาออกอากาศซ้ำทุกวันจันทร์-ศุกร์ เวลา 14.10 - 15.25 น. ตั้งแต่วันที่ 6 มีนาคม พ.ศ. 2558

ละครชุดสุภาพบุรุษจุฑาเทพมีเพลงนำประกอบละครชื่อว่า รักแท้อยู่เหนือกาลเวลา แต่งคำร้องโดย ณรงค์วิทย์ เตชะธนะวัฒน์ และทำนองโดย จักรกฤษณ์ มัฆนาโส โดยแต่ละเรื่องเพลงนี้จะมีรูปแบบแตกต่างกันออกไป

จากความนิยมในละครดังกล่าว ชวน ศิรินันท์พร ผู้ดำรงตำแหน่งอธิบดีกรมการปกครองกระทรวงมหาดไทยในขณะนั้น ได้เปิดเผยจากการตรวจสอบข้อมูลทะเบียนราษฎร ณ วันที่ 10 มิถุนายน พ.ศ. 2556 พบว่ามีการตั้งชื่อบุตรที่เกิดใหม่ในช่วง 1 ถึง 2 เดือนที่ผ่านมาตามชื่อของตัวละครเอกทั้งห้า เป็นจำนวนกว่า 1,000 คน

ลำดับการออกอากาศ

ตัวละคร

จุฑาเทพ 
 หม่อมราชวงศ์ธราธร จุฑาเทพ / คุณชายใหญ่
พี่ชายคนโตผู้เป็นโอรสของ ม.จ.วิชชากรกับ ม.ร.ว.หญิงอุบลวรรณ จุฑาเทพ ทำให้เขามีนิสัยนิ่งขรึม อบอุ่น และมีความเป็นผู้นำ เนื่องจากต้องคอยดูแลน้องชายทั้ง 4 คน นอกจากนี้เขายังเป็นรุ่นน้องที่กรมศิลปากรของ ม.ร.ว.อาทิตยรังสี และกลายเป็นเพื่อนเล่นให้กับม.ล.ระวีรำไพ ในสมัยเด็ก
ด้วยพันธะสัญญาของท่านพ่อ ทำให้เขาถูกวางตัวให้แต่งงานกับ ม.ล.เกษรา เทวพรหม บุตรสาวคนโตของ ม.ร.ว.เทวพันธ์ เทวพรหม เนื่องจากเป็นพี่คนโตเหมือนกัน และนิสัยคล้ายกัน

 หม่อมราชวงศ์ปวรรุจ จุฑาเทพ / คุณชายรุจ
พี่ชายคนโต โอรสของ ม.จ.วิชชากร กับ หม่อมช้องนาง ผู้เป็นนางต้นห้องของ ม.ร.ว.หญิงอุบลวรรณ จึงเป็นเหตุให้ย่าอ่อนคอยประชดประชันเขาตลอดเวลาว่าเขาเป็นเพียงลูกของคนรับใช้ ส่งผลให้กลายเป็นปมในใจของเขา และคิดเสมอว่าต้องดูแลพี่น้องให้ดีเพราะชาติกำเนิดของตนไม่เทียบเท่าคนอื่น
ม.ร.ว.ปวรรุจ ถูกวางแผนให้แต่งงานกับ ม.ล.กระถิน เทวพรหม ซึ่งเป็นลูกสาวของ ม.ร.ว. วรพันธ์ และเป็นหลานสาวของ ม.ร.ว.เทวพันธ์ เทวพรหม นอกจากนี้เขาประกอบอาชีพเป็นนักการทูต ตำแหน่งเลขานุการโท ประจำสถานทูตไทยในประเทศสวิตเซอร์แลนด์ ซึ่งที่นั่นทำให้เขาได้พบกับวรรณรสา ลูกพ่อค้าธรรมดาคนหนึ่ง

 นายแพทย์ หม่อมราชวงศ์พุฒิภัทร จุฑาเทพ / คุณชายภัทร / คุณชายหมอ
โอรสองค์โตระหว่าง ม.จ. วิชชากร กับหม่อมหยก ซึ่งเป็นบุตรสาวของเจ้าสัวซ้ง เจ้าสัวคนจีนเจ้าของห้างหยกฟ้า เขาเป็นคนผิวขาวเหมือนคนจีน นิสัยนิ่ง เงียบ คงแก่เรียน และไม่ตามสมัยนิยม โดยเรียนจบทางด้านศัลแพทย์จากประเทศอังกฤษ กลับมาทำงานในโรงพยาบาลรัฐในฐานะศัลยแพทย์ประสาท
เขาถูกวางตัวให้แต่งงานกับ ม.ล.มารตี บุตรสาวคนกลางของ ม.ร.ว.เทวพันธ์ เทวพรหม แต่เขาไม่สนใจเธอ และไม่อยากถูกบังคับแต่งงานกับคนที่เขาไม่ได้รัก จึงเมินเฉย และเย็นชาใส่เธอเสมอ

 หม่อมราชวงศ์รัชชานนท์ จุฑาเทพ / คุณชายเล็ก
น้องชายร่วมบิดามารดาของ ม.ร.ว.พุฒิภัทร มีชื่อเล่นว่า 'เล็ก' เพราะท่านพ่อทรงคิดว่าจะมีเขาเป็นโอรสคนสุดท้าย ประกอบอาชีพเป็นวิศวกรโยธาให้กับรัฐบาล มีนิสัยชอบเที่ยวเล่น ผจญภัย และทำอะไรท้าทาย จึงเหมือนเป็นเพื่อนสนิทกับ ม.ร.ว.รณพีร์ อีกทั้งยังไม่ชอบการคลุมถุงชนอย่างมาก ทำให้เขาทำเรื่องขอย้ายไปทำงานที่จังหวัดหนองคาย เพื่อหนีการแต่งงานกับ ม.ล.ศินีนุช บุตรสาวคนเดียวของ ม.ร.ว.อนุพันธ์ เทวพรหม น้องชายของคุณชายเทวพันธ์ ซึ่งนั่นทำให้เขาประสบอุบัติเหตุและได้รับความช่วยเหลือจาก สร้อยฟ้า หญิงชาวบ้านที่อาศัยอยู่ในหมู่บ้านกลางป่า

 เรืออากาศโท หม่อมราชวงศ์รณพีร์ จุฑาเทพ / คุณชายพีร์ / นายพีร์ (ปลอมตัว)
น้องชายร่วมบิดามารดาของ ม.ร.ว.ธราธร และเป็นโอรสองค์สุดท้อง ทำให้เขามีนิสัยเหมือนน้องคนเล็กที่รักสนุก ชอบเที่ยวเล่น ติดเจ้าชู้เล็กน้อย จึงทำให้เขาเป็นเพื่อนเที่ยวเล่นพร้อมพี่ชายอย่าง ม.ร.ว.รัชชานนท์ อักทั้งเขายังชอบเครื่องบินเป็นชีวิตจิตใจ เลยตัดสินใจเข้าเรียนที่โรงเรียนนายเรืออากาศฯ ปัจจุบันเป็นนักบินขับไล่ ไอพ่นทิ้งระเบิด ประจำอากาศยาน F-86F ณ ฐานทัพอากาศดอนเมือง
คุณชายรณพีร์ถูกวางตัวให้แต่งงานกับ ม.ล.วิไลรัมภา บุตรคนสุดท้องของ ม.ร.ว.เทวพันธ์ และเขายังโดนกดดันจากหม่อมเอียด และคุณอ่อนอย่างมาก เนื่องจากเป็นคนสุดท้ายที่สามารถรักษาสัญญาของท่านพ่อของเขาให้เป็นจริงได้

 หม่อมเอียด จุฑาเทพ ณ อยุธยา / หม่อมย่าเอียด
พระมารดาของหม่อมเจ้าวิชชากร ผู้เป็นอดีตเจ้าวังจุฑาเทพ หลังจากที่บุตรชายเสียชีวิต เธอจึงกลายมาเป็นเจ้าของวังแทน และรับหน้าที่เลี้ยงดูหลานชายทั้ง 5 คน เธอเป็นคนมีเหตุผล และยึดติดคำมั่นสัญญาปากเปล่าของบุตรชายกับคุณชายเทวพันธ์เป็นอย่างมาก จึงคอยบังคับและเขี้ยวเข็นให้หลานชายทั้ง 5 ทำตามสัญญานั้น

 คุณอ่อน / คุณย่าอ่อน
น้องสาวของหม่อมเอียด ซึ่งไม่ได้แต่งงานจึงมาอาศัยอยู่ที่วังจุฑาเทพกับพี่สาว เลี้ยงดูและดูแลหลานชายมาพร้อมกับพี่สาว แต่เธอรักและเอ็นดูคุณชายรณพีร์มากที่สุด เนื่องจากเขาเป็นคนขี้อ้อน และเป็นหลานชายคนสุดท้อง เธอมีนิสัยหยิ่งทะนงในศักดิ์ศรี และค่อนข้างหัวสูง รักในความเป็นเจ้าเป็นนาย มียศถาบรรดาศักดิ์ ทำให้บ่อยครั้งเธอชอบค่อนแคะคุณชายปวรรุจ ที่เกิดจากหม่อมผู้เป็นนางต้นห้อง และดูถูกหญิงสาวที่ไม่ได้เกิดจากครอบครัวราชนิกุล

เทวพรหม 
 หม่อมหลวงเกษรา เทวพรหม / คุณเกษ / ก้องเกียรติ (ปลอมตัว)
บุตรสาวคนโตของ ม.ร.ว.เทวพันธ์ เทวพรหม เธอมีนิสัยเงียบ เรียบร้อย แบบพี่คนโต และเป็นคนที่คอยทำงานหาเงินเลี้ยงครอบครัว โดยเปิดร้าน 'ขนมหวานเกษรา' อยู่ที่ด้านหน้าวัง เนื่องจากพ่อของเธอติดการพนัน และน้องสาวไม่ช่วยจุนเจือครอบครัว ทำให้เธอเป็นเสาหลักทางด้านการเงินเพียงคนเดียว จึงเป็นสาเหตุให้เธอแทบจะไม่ออกงานสังคม และไม่เคยไปเที่ยวที่ไหนเลย เธอจึงไม่ค่อยพูด และเอาแต่เสียสละเพื่อคนอื่น เมื่อได้รับคำชวนจากคุณชายธราธร ในการไปสำรวจปราสาทโบราณ แม้จะต้องแต่งตัวเป็นชาย แต่เธอก็เต็มใจที่จะทำ เพราะเป็นการออกนอกวังไปเที่ยวครั้งแรกของเธอ

 หม่อมหลวงมารตี เทวพรหม / คุณมารตี
บุตรสาวคนรองของคุณชายเทวพันธ์ มีนิสัยหยิ่งทะนงตน หัวสูง ใช้เงินเก่ง และชอบดูถูกผู้อื่น เธอทำงานเป็นพยาบาลในโรงพยาบาลรัฐ ซึ่งเป็นที่เดียวกับคุณชายพุฒิภัทร เพื่อที่จะเข้าใกล้เขา และทำให้ความฝันในการเป็นสะใภ้จุฑาเทพเป็นความจริง เนื่องจากพ่อของเธอชอบกล่าวกับลูกว่าสักวันเธอต้องได้เป็นสะใภ้ของจุฑาเทพแน่นอน ตามคำมั่นสัญญา จึงทำให้เธอมั่นใจว่าตนเองจะได้เป็นคุณนาย ใช้เงินของสกุลจุฑาเทพตามใจชอบ และมีหน้ามีตาทางสังคมถ้าหากเธอได้แต่งงานกับคุณชายพุฒิภัทร

 หม่อมหลวงวิไลรัมภา เทวพรหม / คุณรัมภา
บุตรสาวคนสุดท้องของคุณชายเทวพันธ์ กำลังศึกษาอยู่ระดับมหาวิทยาลัย เนื่องจากเป็นบุตรคนเล็ก เธอจึงมีนิสัยของลูกคนเล็กที่ถูกเลี้ยงดูมาแบบผิด ๆ และมีนิสัยที่เหมือนกับมารตีมากกว่าพี่สาวคนโต นั่นจึงทำให้เธอชอบดูถูกผู้อื่น และเห็นว่าไม่มีใครสูงส่งเท่าเธอ อีกทั้งยังมั่นใจว่าตนเองต้องได้เป็นภรรยาของคุณชายรณพีร์แน่นอน โดยพยายามเข้าหาหม่อมเอียด และคุณอ่อนให้บังคับเขาทางอ้อม เนื่องจากคุณชายรณพีร์เป็นหลานชายคนสุดท้ายที่ต้องรับผิดชอบคำสัญญาของหม่อมเจ้าวิชชากร

 หม่อมหลวงกระถิน เทวพรหม / คุณกระถิน
บุตรสาววัยรุ่นของ ม.ร.ว.วรพันธ์ น้องชายคนสุดท้องของคุณชายเทวพันธ์​ ซึ่งตอนนี้ย้ายไปตั้งถิ่นฐานและประกอบอาชีพที่ภาคใต้ จึงทำให้เธอไม่มีความเป็นราชนิกุลเลย แต่ถูกบังคับให้มารับหน้าที่แต่งงานกับคุณชายปวรรุจ โดยที่เธอไม่เต็มใจ เนื่องจากมีคนรักอยู่แล้ว

 หม่อมหลวงศินีนุช เทวพรหม / คุณศินีนุช
บุตรสาวเพียงคนเดียวของ ม.ร.ว.อนุพันธ์ น้องชายคนกลางของคุณชายเทวพันธ์​ กับคุณหญิงดารณีนุช เทวพรหม เจ้าของวังกิตติวงศ์ เธอเกิดมาในครอบครัวที่ไม่ค่อยลงรอยกัน เนื่องจากบิดามารดาแต่งงานกันเพราะความต้องการของผู้ใหญ่ และแม่ของเธอเลี้ยงดูมาแบบตามใจ ทำให้กลายเป็นคนเอาแต่ใจตนเอง ไม่ชอบความลำบาก หยิ่งในศักดิ์ศรี และชอบดูถูกผู้อื่น แต่อย่างไรก็ตาม เธอยังคงมีจิตสำนึกที่ดีเพราะยังคงมีบิดาเป็นแบบอย่างด้านนี้ อีกทั้งเธอยังถูกพูดให้ฟังตั้งแต่เด็กว่าจะต้องได้แต่งงานกับคุณชายรัชชานนท์ จุฑาเทพ

 เรืออากาศโท หม่อมหลวงชัชวีร์ เทวพรหม / คุณชัช / เจ้ารังสิมันตุ์ พูคำวงศ์
ทหารอากาศเพื่อนสนิทของคุณชายรณพีร์ และเป็นบุตรบุญธรรมของ ม.ร.ว.อนุพันธ์ เทวพรหม โดยที่เขาไม่เคยทราบชาติกำเนิดที่แท้จริงเลย อีกทั้งยังถูกคุณหญิงดารณีนุชรังเกียจ เพราะคิดว่าเขาเป็นบุตรของคุณชายอนุพันธ์กับอดีตผู้หญิงที่เขารัก แต่เขาก็ยังคงกตัญญูและสำนึกบุญคุณของเทวพรหมอยู่เสมอ

 หม่อมราชวงศ์เทวพันธ์ เทวพรหม / คุณชายเทวพันธ์
อดีตพระสหายสนิทของหม่อมเจ้าวิชชากร ซึ่งเขาเคยได้ช่วยชีวิตของหม่อมเจ้าวิชชากรไว้ในช่วงสงครามโลก ทำให้เกิดเป็นคำมั่นสัญญาปากเปล่าขึ้น โดยแท้จริงแล้วเขามีจุดประสงค์ว่าถ้าหากได้ดองกับสกุลจุฑาเทพ จะสามารถยกระดับเทวพรหมได้ และสามารถใช้เงินในการเล่นการพนันได้อย่างเต็มที่ จึงคอยสนับสนุนบุตรสาวให้แต่งงานกับคุณชายทั้ง 5 คน และคอยกดดันหม่อมเอียด และคุณอ่อนเรื่องคำสัญญาอย่างเนือง ๆ

 พันตรี หม่อมราชวงศ์อนุพันธ์ เทวพรหม / คุณชายอนุพันธ์
น้องชายของคุณชายอนุพันธ์ ผู้รับราชการในยศพันตรี มีนิสัยรักความยุติธรรม เป็นคนดี และรักบุตรสาวในทางที่ถูกต้อง โดยเขามีปากเสียงกับคุณกญิงดารณีนุชเสมอ เนื่องจากมีความคิดที่ไม่ตรงกัน และเขาเองก็ไม่ได้รักเธอ เนื่องจากเขามีอดีตคนรัก ที่คุณหญิงเชื่อว่าเป็นแม่ของ ม.ล.ชัชวีร์ ลูกบุตรธรรมของเขา เป็นสาเหตุให้คุณหญิงเกลียดชัง ม.ล.ชัชวีร์ และไม่เคยนับว่าเป็นลูก

 หม่อมราชวงศ์หญิงดารณีนุช เทวพรหม / คุณหญิงดารณีนุช
ภรรยาของคุณชายอนุพันธ์ และเป็นเจ้าของวังกิตติวงศ์ เธอแต่งงานเนื่องจากคำขอของผู้ใหญ่ แต่ในความจริงเธอก็รักเขา เนื่องจากเป็นราชนิกุลแต่กำเนิด ทำให้เธอมีนิสัยหยิ่งทะนงในศักดิ์ศรีและยศถาบรรดาศักดิ์ อีกทั้งมีนิสัยหึงหวงอย่างมาก จึงรังเกียจ ม.ล.ชัชวีร์อย่างมาก รวมทั้งเลี้ยงดูบัตรสาวอย่างตามใจ และทำทุกอย่างเพื่อให้เธอกลายเป็นสะใภ้ของจุฑาเทพเพื่อเชิดหน้าชูตา

ตัวละครนำอื่น 
 หม่อมหลวงระวีรำไพ สวัสดิ์วาส / คุณมะปราง / ตะวัน (ปลอมตัว)
บุตรสาวเพียงคนเดียวของ ม.ร.ว.อาทิตยรังสี เจ้าของวังแสงอาทิตย์ เธอถูกเลี้ยงดูด้วยความรัก ความอบอุ่นจากครอบครัว ทำให้มีนิสัยร่าเริง ช่วงพูด และมีความกล้าแบบผู้หญิงตะวันตก โดยเธอกลับจากอังกฤษเมื่ออายุ 5 ปี ทำให้ไม่มีเพื่อนเล่น จึงได้คุณชายธราธรมาเป็นเพื่อนเล่นให้ หลังจากนั้นเธอก็เกิดความรู้สึกดี ๆ จนกลายเป็นความรัก ตั้งแต่เด็กจนโต นอกจากนี้เธอยังรักครอบครัวมาก เมื่อเห็นผู้เป็นบิดามีอาการของโรคหัวใจกำเริบก่อนออกเดินทางไปสำรวจปราสาท เธอจึงปลอมตัวเพื่อตามไปดูแลแม้จะทราบว่ามี ม.ล.เกษรา คู่หมายของคุณชายธราธรร่วมเดินทางด้วย

 หม่อมเจ้าหญิงวรรณรสา อรุณรัศมิ์ / ท่าหญิงรสา / รสา (ปลอมตัว)
พระธิดาในพระองค์เจ้าฉัตรอรุณ อรุณรัศมิ์ เธอเป็นหญิงที่มีความกล้าหาญ และมั่นใจในตนเอง เคยเล่นกับคุณชายจุฑาเทพทั้ง 5 คนเมื่อสมัยเด็ก อีกทั้งมีคู่หมั้นคือ หม่อมเจ้าภาณุทัศนัย ซึ่งเป็นนักการทูตอยู่ที่เดียวกับคุณชายปวรรุจ โดยเธอตั้งใจที่จะไปเซอร์ไพรส์พระคู่หมั้นที่ประเทศสวิตเซอร์แลนด์ พร้อมกับเพื่อนสาวฝาแฝด และที่นั่นทำให้เธอได้พบกับคุณชายปวรรุจอีกครั้ง

 กรองแก้ว บุญมี / แก้ว
นางสาวศรีสยามคนล่าสุด ลูกสาวเพียงคนเดียวของกิตติ ซึ่งพ่อของเธอได้รับวินิจฉัยว่าเป็นโรคเนื้องอกในสมอง ต้องได้รับการผ่าตัด เธอจึงมาประกวดนางงามเพื่อนำเงินรางวัลไปรักษาพ่อ โดยไม่รู้เลยว่าผู้ชนะการประกวด จะกลายเป็นอนุภรรยาของท่านพินิจ นายพลผู้ทรงอิทธิพล กรองแก้วจึงพยายามทำให้ตนเองบาดเจ็บเพื่อให้รอดพ้นจากการเป็นอนุฯ จึงได้พบกับคุณชายพุฒิภัทรที่โรงพยาบาล

 สร้อยฟ้า / เจ้าสร้อยฟ้า พูคำวงศ์
บุตรสาวของเจ้าของหมู่บ้านวลาหก หมู่บ้านของชาวเวียงพูคำที่อพยพมาในเขตชายแดนไทยเพื่อหนีกบฏนายพลเซกอง ซึ่งเธอเรียกเขาว่า 'พ่อใหญ่' เธอเติบโตขึ้นในป่าจึงทำให้มีนิสัยทะโมนไพร ห้าว และกล้าหาญ อีกทั้งเนื่องจากมีแต่เพื่อนที่เป็นผู้ชาย โดยเธอได้รับการศึกษาอย่างดีจากแฮร์รี่ ผู้เป็นครูสอนในหมู่บ้าน และมีเป้าหมายในการตามหาองค์รัชทายาทของเวียงพูคำ เพื่อกลับไปกอบกู้บังลังก์ของประเทศกลับมาจากกบฏ

 เพียงขวัญ จันทร์ประดับ / ขวัญ
บุตรสาวของนภา กับพ่อเลี้ยงดุลย์ โดยเธอมีพี่ชายร่วมพ่อคือ พ่อเลี้ยงอัทธ์ เติบโตมาด้วยการเลี้ยงดูของแม่ และญาติฝั่งแม่ เธอจึงเป็นเสาหลักของครอบครัว ทำงานหน้าเงินเพื่อจุนเจือค่าใช้จ่ายในบ้าน และส่งเสียหลานชายให้เรียนหนังสือ เพียงขวัญมีลุงเป็นผู้กำกับภาพยนตร์ เธอจึงเป็นนักแสดง และรับงานทุกงานเพื่อหาเลี้ยงชีพ แต่วันหนึ่งมีทหารอากาศมาติดพันเธอ ซึ่งเขาคนนั้นเป็นเพื่อนของคุณชายรณพีร์ และมีคู่หมั้นอยู่แล้ว ทำให้เธอถูกเข้าใจผิดว่าเป็นผู้หญิงที่ไม่ดี

คุณชายธราธร

เรื่องย่อ 
สิงห์หนึ่ง คุณชายธราธร พี่ชายใหญ่ผู้รับภาระดูแลน้อง ๆ ทั้งสี่หลังสิ้นท่านพ่อกับหม่อมแม่ พร้อมแบกรับสัญญาคู่หมายระหว่างราชสกุล เขามุ่งมั่นในงานสำรวจโบราณสถานอย่างจริงจังโดยหารู้ไม่ว่า งานครั้งนี้นอกจากจะสำรวจบูรณะโบราณสถานแล้ว ยังเป็นการค้นหาหัวใจของตัวเองอีกด้วย พบกับความรักระหว่างชายหญิงที่ซ่อนความรู้สึกดี ๆ ต่อกันมาตั้งแต่เด็กจนเติบใหญ่ เรื่องรักเกิดขึ้นท่ามกลางเหตุการณ์โจรกรรมโบราณวัตถุ และนั่นทำให้ทั้งสองได้พิสูจน์หัวใจตนเอง

นักแสดง

เพลงประกอบละคร
 เพลง รักแท้อยู่เหนือกาลเวลา ขับร้องโดย ป๊อป ปองกูล สืบซึ้ง
 เพลง ลมหายใจเท่านั้นที่รู้ ขับร้องโดย บี พีระพัฒน์ เถรว่อง
 เพลง เก็บรัก ขับร้องโดย แนน วาทิยา รวยนิรัตน์

คุณชายปวรรุจ

เรื่องย่อ 
สิงห์สอง คุณชายปวรรุจ ข้าราชการหนุ่มกระทรวงการต่างประเทศอนาคตไกลกับรักที่เหมือนฝัน พี่ชายรองที่รอดพ้นจากการถูกจับคู่กับหญิงสาวผู้สูงศักดิ์ เพราะมารดาของเขาเป็นเพียงนางต้นห้องในวัง โชคชะตาบันดาลให้เขาพบกับรักแท้ระหว่างเดินทางไปราชการที่สวิตเซอร์แลนด์ ท่ามกลางความโรแมนติก คู่รักต้องเผชิญพายุหิมะบนยอดเขาและพายุอารมณ์อีกหลายระลอกในโลกของความเป็นจริง เขากับเธอจะก้าวผ่านอุปสรรคไปได้หรือไม่

นักแสดง
ธนวรรธน์ วรรธนะภูติ รับบทเป็น หม่อมราชวงศ์ปวรรุจ จุฑาเทพ / คุณชายรุจ
นิษฐา จิรยั่งยืน รับบทเป็น หม่อมเจ้าหญิงวรรณรสา อรุณรัศมิ์ / ท่านหญิงแต้ว / รสา (ปลอมตัว)
พศิน เรืองวุฒิ รับบทเป็น หม่อมเจ้าภาณุทัศนัย ศุภกิจ / ท่านชายทัศน์
สุมณทิพย์ เหลืองอุทัย รับบทเป็น หม่อมหลวงกระถิน เทวพรหม / กระถิน
ธนา ฉัตรบริรักษ์ รับบทเป็น ปกรณ์
รัตนรัตน์ เอื้อทวีกุล รับบทเป็น หนูอ้าย
นาระ เอื้อทวีกุล รับบทเป็น หนูเอื้อย
กฤตภาศ ศักดิษฐานนท์ รับบทเป็น คุณอั๋น
เขมิกา สุขประสงค์ดี รับบทเป็น คุณอิ่ม
วรินทร ปัญหกาญจน์ รับบทเป็น  หม่อมราชวงศ์ธราธร จุฑาเทพ / คุณชายใหญ่
รณิดา เตชสิทธิ์ รับบทเป็น หม่อมหลวงระวีรำไพ สวัสดิ์วาส / มะปราง
จิรายุ ตั้งศรีสุข รับบทเป็น นายแพทย์ หม่อมราชวงศ์พุฒิภัทร จุฑาเทพ / คุณชายภัทร / คุณชายหมอ
ธนิน มนูญศิลป์ รับบทเป็น หม่อมราชวงศ์รัชชานนท์ จุฑาเทพ / คุณชายเล็ก
เจมส์ มาร์ รับบทเป็น เรืออากาศตรี หม่อมราชวงศ์รณพีร์ จุฑาเทพ / คุณชายพีร์
จารุวรรณ ปัญโญภาส รับบทเป็น หม่อมเอียด จุฑาเทพ ณ อยุธยา
ดวงตา ตุงคะมณี รับบทเป็น คุณย่าอ่อน
เกรียงไกร อุณหะนันทน์ รับบทเป็น พระองค์เจ้าฉัตรอรุณ อรุณรัศมิ์
ดิลก ทองวัฒนา รับบทเป็น หม่อมราชวงศ์เทวพันธ์ เทวพรหม / คุณชายเทวพันธ์
ณัฐวรา วงศ์วาสนา รับบทเป็น หม่อมหลวงเกษรา เทวพรหม / เกษ
โชติกา วงศ์วิลาศ รับบทเป็น หม่อมหลวงมารตี เทวพรหม / มารตี
เอสเธอร์ สุปรีย์ลีลา รับบทเป็น หม่อมหลวงวิไลรัมภา เทวพรหม / รัมภา
อัฐมา ชีวนิชพันธ์ รับบทเป็น วาดดาว
ลักขณา วัธนวงส์ศิริ รับบทเป็น สายสมร
วิยะดา อุมารินทร์ รับบทเป็น นมแจ่ม
ทิพยวดี มลิซ้อน รับบทเป็น หม่อมเจ้าหญิงวิริษา อรุณรัศมิ์
ณัฐนี สิทธิสมาน รับบทเป็น สมศรี
นริสา พรหมสุภา รับบทเป็น แย้ม
อุษณีย์ พึ่งป่า รับบทเป็น แหวว 
ฐิภารินทร์ ยอดธนาสวัสดิ์ รับบทเป็น แจ๋ว
วัชรเกียรติ บุญภักดี รับบทเป็น วรัท
ราม ราชพงษ์ รับบทเป็น ท่านทูตพลเทพ
วันทนา บุญบันเทิง รับบทเป็น คุณหญิงอารี
จรรยา ธนาสว่างกุล รับบทเป็น แข
Ken Streutker รับบทเป็น ฟิลลิป
วริศรา บำรุงเวช รับบทเป็น บัว  
ไกรสีห์ แก้ววิมล รับบทเป็น เชษฐา 
โฉมฉาย ฉัตรวิไล รับบทเป็น คุณนายทองสุข           
กล้วย เชิญยิ้ม รับบทเป็น ถนอม
จั๊กกะบุ๋ม เชิญยิ้ม รับบทเป็น สมหวัง
วิศรุต หิรัญบุศย์ รับบทเป็น คล้าว 
ภัทรภัทร โตอินทร์ รับบทเป็น เวทย์
ภิรัญชญา คเชนทร์นุกูล รับบทเป็น หม่อมเจ้าหญิงวรรณรสา (วัยเด็ก)
ณัฐวินห์ สุทธิประสิทธิ์ รับบทเป็น หม่อมราชวงศ์ธราธร (วัยเด็ก)
กันตพงศ์ เหลืองเจริญกิจ รับบทเป็น หม่อมราชวงศ์ปวรรุจ (วัยเด็ก)
กรพิพัฒน์ กฤษณทรัพย์ รับบทเป็น หม่อมราชวงศ์พุฒิภัทร (วัยเด็ก)
คมกฤษ แสนศรี รับบทเป็น หม่อมราชวงศ์รัชชานนท์ (วัยเด็ก)
อันดา อินทฤทธิ์  รับบทเป็น หม่อมราชวงศ์รณพีร์ (วัยเด็ก)
อำภา ภูษิต รับบทเป็น ป้าส้ม (ป้าของวาดดาว)

นักแสดงรับเชิญ
อณูวรรณ ปรีญานนท์ รับบทเป็น คุณนายสดใส             
อันธิกา ปรีญานนท์ รับบทเป็น คุณนายมิ่ง

เพลงประกอบละคร
 เพลง รักแท้อยู่เหนือกาลเวลา ขับร้องโดย โดม จารุวัฒน์ เชี่ยวอร่าม
 เพลง ยอม ขับร้องโดย หนึ่ง ณรงค์วิทย์ เตชะธนะวัฒน์
 เพลง ฉันรักเธอที่เป็นแบบนี้ ขับร้องโดย น้ำชา ชีรณัฐ ยูสานนท์

คุณชายพุฒิภัทร

เรื่องย่อ 
สิงห์สาม คุณชายพุฒิภัทร มีมารดาเป็นบุตรสาวเจ้าสัวใหญ่ คุณหมอรูปงามจำต้องละวางกฎเกณฑ์ที่ยึดถือมาตลอดทั้งชีวิต เมื่อได้พบกับสาวสามัญชนเจ้าของตำแหน่งนางสาวศรีสยาม แล้วใช้หัวใจตัดสินเพื่อช่วยให้เธอรอดพ้นจากการตกเป็นนางบำเรอของนายพลผู้ทรงอิทธิพล
การแต่งงานกำมะลอจึงเกิดขึ้น ทั้งสองต้องซ่อนหัวใจรักของตัวเองเพราะความไม่เข้าใจ แต่ท้ายที่สุดแล้วชายหนุ่มผู้สูงศักดิ์ก็ค้นพบว่าเพชรอันเลอค่ายิ่งกว่าอัญมนีใด ๆ ในโลกคือหญิงสาวชาวบ้านนั่นเอง

นักแสดง

เพลงประกอบละคร 
 เพลง รักแท้อยู่เหนือกาลเวลา ขับร้องโดย ที Jetset'er และ โรส ศิรินทิพย์ หาญประดิษฐ์
 เพลง เธอจะรักฉันหรือเปล่าไม่รู้ ขับร้องโดย แหนม รณเดช วงศาโรจน์
 เพลง โปรดถามสักคำ ขับร้องโดย แพรว คณิตกุล เนตรบุตร

คุณชายรัชชานนท์

เรื่องย่อ 
สิงห์สี่ คุณชายรัชชานนท์ น้องชายร่วมมารดาเดียวกับคุณชายพุฒิภัทร การไปคุมการสร้างทางแถบอีสานทำให้เขาได้พบสาวชาวป่า ความรักของทั้งคู่ดำเนินไปท่ามกลางความเดียดฉันท์ อิจฉา ริษยา ของคนรอบข้าง แต่ท้ายที่สุด เมียชาวบ้าน กลับกลายเป็นเจ้าหญิงของดินแดนเพื่อนบ้าน และคุณชายก็มีส่วนสำคัญในการกู้บัลลังก์ให้แก่หญิงคนรัก

นักแสดง
ธนิน มนูญศิลป์ รับบทเป็น หม่อมราชวงศ์รัชชานนท์ จุฑาเทพ / คุณชายเล็ก
ณฐพร เตมีรักษ์ รับบทเป็น สร้อยฟ้า / สร้อย / เจ้าหญิงสร้อยฟ้า พูคำวงศ์
จรณ โสรัตน์ รับบทเป็น เรืออากาศโท หม่อมหลวงชัชวีร์ เทวพรหม / เจ้ารังสิมันตุ์ พูคำวงศ์
ภัทรากร ตั้งศุภกุล รับบทเป็น จันทา / ตารเกษ
พงศกร เมตตาริกานนท์ รับบทเป็น จ่อย / ร้อยตรีจุมพล
พิมพ์ทอง วชิราคม รับบทเป็น หม่อมหลวงศินีนุช เทวพรหม / นุช
วรินทร ปัญหกาญจน์ รับบทเป็น หม่อมราชวงศ์ธราธร จุฑาเทพ / คุณชายใหญ่
ธนวรรธน์ วรรธนะภูติ รับบทเป็น หม่อมราชวงศ์ปวรรุจ จุฑาเทพ / คุณชายรุจ
จิรายุ ตั้งศรีสุข รับบทเป็น นายแพทย์ หม่อมราชวงศ์พุฒิภัทร จุฑาเทพ /ชายภัทร / คุณชายหมอ
เจมส์ มาร์ รับบทเป็น เรืออากาศโท หม่อมราชวงศ์รณพีร์ จุฑาเทพ / คุณชายพีร์
ราณี แคมเปน รับบทเป็น กรองแก้ว จุฑาเทพ ณ อยุธยา
เอสเธอร์ สุปรีย์ลีลา รับบทเป็น หม่อมหลวงวิไลรัมภา เทวพรหม / รัมภา
เตชินท์ ปิ่นชาตรี รับบทเป็น ทับทิม
จารุวรรณ ปัญโญภาส รับบทเป็น หม่อมเอียด จุฑาเทพ ณ อยุธยา
ดวงตา ตุงคะมณี รับบทเป็น คุณย่าอ่อน
พงษ์พัฒน์ วชิรบรรจง รับบทเป็น พ่อใหญ่ / เจ้าหลวงสุริยวงศ์ พูคำวงศ์
ธนากร โปษยานนท์ รับบทเป็น พลตรี หม่อมราชวงศ์อนุพันธ์ เทวพรหม / ท่านนายพลอนุพันธ์
มยุริญ ผ่องผุดพันธ์ รับบทเป็น หม่อมราชวงศ์หญิงดารณีนุช กิตติวงศ์ / คุณหญิงดารณีนุช เทวพรหม
ทัศน์วรรณ เสนีย์วงศ์ ณ อยุธยา รับบทเป็น แม่เฒ่า
โอลิเวอร์ บีเวอร์ รับบทเป็น แฮรี่
ศักราช ฤกษ์ธำรงค์ รับบทเป็น ท่านไกสอน

นักแสดงรับเชิญ
เศรษฐา ศิระฉายา รับบทเป็น เจ้าสัวซ้ง
สันติสุข พรหมศิริ รับบทเป็น นายพลเซกอง
เบญจวรรณ อาร์ดเนอร์ รับบทเป็น เจ้านางส่องดาว
พลรัตน์ รอดรักษา รับบทเป็น โพนโฮง 
ต๋อง ชวนชื่น รับบทเป็น บุญโฮม
อุดม ชวนชื่น รับบทเป็น พรานเกิ้น
เกริกเกียรติ พันธุ์พิพัฒน์ รับบทเป็น พรานเจ้ย
 ศรุต วิจิตรานนท์ รับบทเป็น เจ้าวีระวงศ์

เพลงประกอบละคร 
 เพลง รักแท้อยู่เหนือกาลเวลา ขับร้องโดย กัน นภัทร อินทร์ใจเอื้อ
 เพลง เผลอใจ ขับร้องโดย ลุลา และ ลูกหว้า พิจิกา จิตตะปุตตะ
 เพลง เอื้อมไม่ถึง ขับร้องโดย Muzu
 เพลง ความรัก ขับร้องโดย แนน สาธิดา พรหมพิริยะ
 เพลง ฉันจะฝันถึงเธอ ขับร้องโดย สุภัทรา โกราษฎร์

คุณชายรณพีร์

เรื่องย่อ 
สิงห์ห้า คุณชายรณพีร์ คุณชายคนสุดท้าย น้องชายคุณชายธราธร ซึ่งเกิดจากมารดาผู้เป็นหม่อมเอก ใครจะเชื่อว่าหนุ่มนักบินผู้สูงศักดิ์จะพบกับ ดาราสาว ในวินาทีที่เหมือนฝัน เธอตกลงมาสู่อ้อมกอดของเขาจากอุบัติเหตุในกองถ่ายทำภาพยนตร์ ทั้งสองคนต้องฝ่าม่านประเพณี ฝ่าด่านฐานันดร เพื่อให้ทุกคนประจักษ์ว่าเธอคือ นางรำ ที่รักในความเป็นนายทหารอากาศคนหนึ่งของเขา...มิใช่ที่ความเป็นหม่อมราชวงศ์ผู้สูงศักดิ์

นักแสดง
เจมส์ มาร์ รับบทเป็น เรืออากาศโท หม่อมราชวงศ์รณพีร์ จุฑาเทพ / ชายพีร์
ชาลิดา วิจิตรวงศ์ทอง รับบทเป็น เพียงขวัญ จันทร์ประดับ / เพียงขวัญ / ขวัญ
เอสเธอร์ สุปรีย์ลีลา รับบทเป็น หม่อมหลวงวิไลรัมภา เทวพรหม / รัมภา
ฐากูร การทิพย์ รับบทเป็น พ่อเลี้ยงอัทธ์ เจิมสิริ
สาวิตรี สุทธิชานนท์ รับบทเป็น จันทน์กะพ้อ
วรินทร  ปัญหกาญจน์ รับบทเป็น หม่อมราชวงศ์ธราธร จุฑาเทพ / ชายใหญ่
รณิดา เตชสิทธิ์ รับบทเป็น หม่อมหลวงระวีรำไพ จุฑาเทพ / มะปราง / ปราง
ธนวรรธน์  วรรธนะภูติ รับบทเป็น หม่อมราชวงศ์ปวรรุจ จุฑาเทพ / ชายรุจ
นิษฐา จิรยั่งยืน รับบทเป็น วรรณรสา จุฑาเทพ / รสา
จิรายุ ตั้งศรีสุข รับบทเป็น นายแพทย์ หม่อมราชวงศ์พุฒิภัทร จุฑาเทพ / ชายภัทร / คุณชายหมอ
ราณี แคมเปน รับบทเป็น กรองแก้ว จุฑาเทพ ณ อยุธยา / แก้ว
ธนิน มนูญศิลป์ รับบทเป็น หม่อมราชวงศ์รัชชานนท์ จุฑาเทพ / ชายเล็ก
ณฐพร เตมีรักษ์ รับบทเป็น สร้อยฟ้า จุฑาเทพ ณ อยุธยา / สร้อยฟ้า
จารุวรรณ ปัญโญภาส รับบทเป็น หม่อมเอียด จุฑาเทพ ณ อยุธยา
ดวงตา ตุงคะมณี รับบทเป็น คุณย่าอ่อน 
เมธัส ตรีรัตนวารีสิน รับบทเป็น เรืออากาศโทยอดยศ ธงยศ
ณิชชาพัณณ์ ชุณหะวงศ์วสุ รับบทเป็น พิมพรรณ
ดิลก ทองวัฒนา รับบทเป็น หม่อมราชวงศ์เทวพันธ์ เทวพรหม / คุณชายเทวพันธ์
อนุวัฒน์  นิวาตวงศ์ รับบทเป็น พ่อเลี้ยงอดุลย์ เจิมสิริ (พ่อเพียงขวัญ)
ขวัญฤดี  กลมกล่อม รับบทเป็น นภา จันทร์ประดับ (แม่เพียงขวัญ)
อริศรา วงษ์ชาลี รับบทเป็น บุหลัน จันทร์ประดับ
ศศิเดช ศศิประภา รับบทเป็น ประณต / ตาณต
ทนงศักดิ์ ศุภการ รับบทเป็น เดชกำแหง
ศานติ สันติเวชกุล รับบทเป็น เสี่ยเพ้ง
มนัสวิน นันทเสน รับบทเป็น ชนะ / ลุงนะ
พิมพ์แข กุญชร ณ อยุธยา รับบทเป็น ผัน จันทร์ประดับ (ยายของเพียงขวัญ)
ณัฐนี สิทธิสมาน รับบทเป็น สมศรี
ฐิภารินทร์ ยอดธนาสวัสดิ์ รับบทเป็น แจ๋ว
จักริน ภูริพัฒน์ รับบทเป็น เรืออากาศตรีขันติ ปรีดา
แพรวา บุนนาค รับบทเป็น สลักจิต
ปาลิดา คุ้มวงศ์ดี รับบทเป็น ไฉไล
พาที สารสิน รับบทเป็น จ่าละไม
กนกกร ใจชื่น รับบทเป็น บงกช
วริศ ลิ่มอติบูลย์ รับบทเป็น เรืออากาศตรีกำพล
นิธินาก เตลาน รับบทเป็น อนงค์ (น้องสาวอดุลย์)

 นักแสดงรับเชิญ
ทรงสิทธิ์ รุ่งนพคุณศรี รับบทเป็น หม่อมเจ้าวิชชากร จุฑาเทพ / ท่านชายวิช
จินตหรา สุขพัฒน์ รับบทเป็น หม่อมราชวงศ์หญิงอุบลวรรณ จุฑาเทพ
ปิยวดี มาลีนนท์ รับบทเป็น หม่อมหยก จุฑาเทพ ณ อยุธยา
จริยา  แอนโฟเน่ รับบทเป็น หม่อมช้องนาง จุฑาเทพ ณ อยุธยา
จรณ โสรัตน์ รับบทเป็น เจ้าหลวงรังสิมันตุ์ ภูคำวงศ์
ปริญ สุภารัตน์ รับบทเป็น ทหารอากาศรุ่นพี่
โชติกา วงศ์วิลาศ รับบทเป็น หม่อมหลวงมารตี เทวพรหม / มารตี
พีรดนย์ เปล่งพานิช รับบทเป็น ทหารอากาศ
กานต์ พงษ์เหนือ รับบทเป็น ทหารอากาศ
สรวุฒิ เจริญเชื้อ รับบทเป็น ทหารอากาศ
ชลิตรัตน์ จันทรุเบกษา รับบทเป็น ผู้บังคับการกองบิน
พากเพียร บำรุงพงษ์ รับบทเป็น ทหารอากาศ
พิชฌุตน์ ทองกำเนิด รับบทเป็น ทหารอากาศ
วริศ ลิ่มอดิบูลย์ รับบทเป็น ทหารอากาศ
โฉมฉาย ฉัตรวิไล รับบทเป็น คุณนายทองสุข
ฑิชากร เปล่งพานิช รับบทเป็น
ทิพย์รัตน์ อมาตยกุล รับบทเป็น ชงโค
ดวงตะวัน สิริคูน รับบทเป็น
ศรุต วิจิตรานนท์ รับบทเป็น เจ้าวีระวงศ์
ดลกมล ศรัทธาทิพย์ รับบทเป็น
เอ เชิญยิ้ม รับบทเป็น สมบุญ
สุพจน์ พงษ์พรรณเจริญ รับบทเป็น
อภิชาญ เฉลิมชัยนุวงศ์ รับบทเป็น ศักดา
ไชย ขุนศรีรักษา รับบทเป็น
สุรศักดิ์ ชัยอรรถ รับบทเป็น ผู้กองปราบ
สุรชัย เที่ยงธรรม รับบทเป็น
โสฬส อรรถศิริ รับบทเป็น
ประกาศิต โบสุวรรณ รับบทเป็น ปุ้มปุ้ย /ปัญญา
ศิขรินธาร พลายเถื่อน รับบทเป็น เหมยฮัว
จาตุรงค์ โกลิมาศ รับบทเป็น พ่อของประณต
คณิน สแตนลีย์ รับบทเป็น พ่อเลี้ยงอดุลย์ เจิมศิริ (วัยหนุ่ม)

เพลงประกอบละคร 
 เพลง รักแท้อยู่เหนือกาลเวลา ขับร้องโดย Crescendo
 เพลง อย่าบอกฉันว่าให้ไป ขับร้องโดย ชิน ชินวุฒ อินทรคูสิน
 เพลง อาทิตย์อับแสง ขับร้องโดย โดม จารุวัฒน์ เชี่ยวอร่าม / เทพิน เลี่ยมอยู่
 เพลง ขอพบในฝัน ขับร้องโดย เจมส์ มาร์ และ ชาลิดา วิจิตรวงศ์ทอง
 เพลง Make It Right ขับร้องโดย พาที สารสิน

รางวัลและการเข้าชิง

สิ่งสืบเนื่อง

อ้างอิง

แหล่งข้อมูลอื่น 
 สุภาพบุรุษจุฑาเทพ (นวนิยาย)
 มารู้จัก 3 สาว 3 หนุ่ม จากสุภาพบุรุษจุฑาเทพ
 
 

ละครชุด
ละครชุดทางโทรทัศน์
รายการโทรทัศน์ช่อง 3
ละครแนวครอบครัว
ละครแนวชีวิต–รัก
รายการโทรทัศน์ที่เริ่มออกอากาศตั้งแต่ พ.ศ. 2556